Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 3/2003 /* SEK/2003/0541 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 3/2003 SISÄLLYS 1. Kuukausittaisten menojen kokonaiskehitys 2. Määrärahojen alustava käyttö 3. SELVITYSOSA 4. PÄÄTELMÄT 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. lokakuuta 2002 - 31. tammikuuta 2003 toteutettuja menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. Määrärahojen alustava käyttö Seuraavassa taulukossa esitetään määrärahojen alustava käyttö varainhoitovuoden 2003 ensimmäisten kolmen kuukauden aikana. >TAULUKON PAIKKA> 3. SELVITYSOSA 3.1. Määrärahojen täytäntöönpano maaliskuussa 2003 Talousarvion määrärahojen täytäntöönpano rahoitusnäkymien otsakkeen 1 osalta maaliskuussa 2003 (jäsenvaltioiden menot 16. lokakuuta 2002-31. tammikuuta 2003) on 27 287,9 miljoonaa euroa eli 60,9 prosenttia määrärahoista. Menot ovat - 570,4 miljoonaa euroa indikaattorin yläpuolella alaotsakkeessa 1a (perinteiset EMOTR:n tukiosaston menot ja eläinlääkintämenot) ja - 40,6 miljoonaa euroa indikaattorin yläpuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2003 maatalousbudjetin oikaisukirjelmää laadittaessa perustana oli vuoden 2002 heinä-syyskuun keskimääräinen dollarin pariteetti eli 1 EUR = 0,98 $. Dollarin keskikurssi 1. elokuuta 2002-31. tammikuuta 2003 oli 1 EUR = $ 1,00 eli hieman vuoden 2003 talousarvion laatimisessa käytettyä kurssia korkeammalla. 3.3. Markkinoihin vaikuttavat tekijät Alaotsake 1a Alaotsakkeen 1 a täytäntöönpanovauhti on indikaattorin yläpuolella sekä kasvi- että eläintuotteiden alalla. Kasvituotteiden alalla ylikäyttö johtuu ensisijaisesti peltokasveista ja oliiviöljystä. Eläintuotteiden osalta ylikäyttö liittyy pääasiassa lampaanlihaan. Liitännäismenojen osalta talousarvion luvussa B1-39 on ylikäyttöä, jota komissio tutkii parhaillaan, koska se saattaa johtua jäsenvaltioiden ilmoittamien menojen kirjaamisesta väärälle alamomentille. Tämän vuoksi seuraavat selvitykset ovat tarpeen joidenkin talousarvion lukujen osalta: Luku B1-10: Peltokasvit // Ero: + 318 milj. euroa (+ 1,9 %) // (menot: 16 176 milj. euroa) (indikaattori: 15 858 milj. euroa) Varainhoitovuoden alussa suurin osa tämän luvun maksuista liittyy suorien tukien maksuihin, jotka on suoritettava 16. marraskuuta 2002 ja 31. tammikuuta 2003 välisenä aikana. Komission arvioiden mukaan määrärahojen ylikäyttö indikaattorin tasoon nähden merkitsee sitä, että näiden tukien maksuvauhtia on nopeutettu. Jäsenvaltioiden arvioidaan jo maksaneen keskimäärin 98 prosenttia maksettaviksi kuuluvista suorista tuista. Näiden järjestelmien indikaattorin keskitasoksi laskettiin 95 prosenttia kyseisen jakson talousarviomäärärahoista. Tässä vaiheessa tämän ylikäytön katsotaan olevan väliaikaista. Luku B1-12: Oliiviöljy // Ero: + 78 milj. euroa (+ 3,3%) // (menot: 1 894 milj. euroa) (indikaattori: 1 816 milj. euroa) Tämä ylikäyttö johtuu osittain oliiviöljyn tuotantotukien ennakoiden maksutahdin lievästä nopeutumisesta indikaattoriin verrattuna. Jäsenvaltioiden ilmoittamista menoista noin 34,0 miljoonaa euroa koskee lisäksi edellisen markkinointivuoden 2000/2001 tuotantotukimaksuja, joiden maksua ei ollut ennakoitu indikaattoria laadittaessa. Luku B1-14: Kuitukasvit ja silkkiäistoukat // Ero: + 31 milj. euroa (+ 3,4%) // (menot: 680 milj. euroa) (indikaattori: 649 milj. euroa) Tämä ylikäyttö johtuu osittain puuvillatuen maksutahdin nopeutumisesta. Tilanteen odotetaan tasoittuvan tulevina kuukausina. Luku B1-21: Naudanliha // Ero : -119 milj. Euroa ( - 1,4 %) // (menot: 2 926 milj. euroa) (indikaattori: 3 045 milj. euroa) Alikäyttö johtuu tuen avulla viedyn naudanlihan määrän vähenemisestä. Naudanlihan viennin odotetaan edelleen vähenevän vuoden loppuun mennessä ja aiheuttavan sen vuoksi sitä koskevien määrärahojen alikäyttöä. Luku B1-22: Lampaan- ja vuohenliha // Ero: + 356 milj. Euroa (+ 19,8%) // (menot: 1 505 milj. euroa) (indikaattori: 1 149 milj. euroa) Tämän järjestelmän uusien sääntöjen mukaisille palkkiomaksuille on laadittu lineaarinen profiili 16. lokakuuta 2002 ja 31. maaliskuuta 2003 väliseksi ajaksi. Komission arvioiden mukaan määrärahojen ylikäyttö indikaattorin tasoon nähden merkitsee sitä, että asianomaiset jäsenvaltiot ovat nopeuttaneet lampaan- ja vuohenlihapalkkioiden maksuvauhtia. Jäsenvaltioiden arvioidaan jo maksaneen keskimäärin 83 prosenttia maksettaviksi kuuluvista suorista tuista. Näiden järjestelmien indikaattorin keskitasoksi laskettiin 64 prosenttia 31. tammikuuta 2003 asti ulottuvan jakson talousarviomäärärahoista. 4. PÄÄTELMÄT Määrärahojen täytäntöönpano 31. maaliskuuta 2003 Määrärahojen täytäntöönpano maaliskuussa 2003 (jäsenvaltioiden menot 16. lokakuuta 2002 - 31. tammikuuta 2003) osoittaa ylikäyttöä alaotsakkeessa 1a. Ylikäyttö liittyy tiettyihin yksittäisiin talousarvion lukuihin, ja tässä vaiheessa sen arvioidaan olevan väliaikaista. Alaotsakkeen 1b ylikäyttö on vähäistä eikä edellytä lisäselvityksiä tässä vaiheessa.